Document ID: 32007R0128

KOMISIJAS REGULA (EK) Nr. 128/2007
(2007. gada 12. februāris),
ar kuru groza Regulu (EK) Nr. 580/2004, ar ko nosaka konkursa procedūru attiecībā uz eksporta kompensācijām par noteiktiem piena produktiem, un Regulu (EK) Nr. 581/2004, ar ko izsludina pastāvīgu konkursu uz eksporta kompensācijām par noteiktu veidu sviestu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 26. panta 3. punktu un 31. panta 3. punkta b) apakšpunktu un 31. panta 14. punktu,
tā kā:
(1)
Komisijas Regulas (EK) Nr. 580/2004 (2) 1. pants attiecas uz produktiem, kuriem piemērojama konkursa procedūra, lai noteiktu eksporta kompensācijas. Ir iesniegts tikai neliels skaits pieteikumu, lai saņemtu importa licences sviestam ar tauku saturu 80 %. Vienkāršošanas labad ir lietderīgi atcelt minētās procedūras piemērošanu šādiem produktiem.
(2)
Atkāpjoties no Komisijas 2000. gada 9. jūnija Regulas (EK) Nr. 1291/2000, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (3), Regulas (EK) Nr. 580/2004 7. panta 2. punktā ir noteikts, ka saskaņā ar konkursa procedūru iegūtās importa licences nav nododamas tālāk. Vienkāršošanas labad un, lai atvieglotu tirdzniecību saskaņā ar minēto procedūru, šī atkāpe ir jāatceļ.
(3)
Attiecīgi jāgroza Regula (EK) Nr. 580/2004 un Komisijas Regula (EK) Nr. 581/2004 (4).
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 580/2004 groza šādi:
1)
Regulas 1. panta b) punktu aizstāj ar šādu:
“b)
dabisks sviests vismaz 20 tīrsvara kilogramu blokos, uz kuru attiecas produktu kods ex ex 0405 10 19 9700;”
2)
Regulas 7. pantā svītro 2. punktu.
3)
Svītro pielikuma 2. punktu.
2. pants
Regulas (EK) Nr. 581/2004 1. panta 1. punkta a) apakšpunktu aizstāj ar šādu:
“a)
dabisks sviests vismaz 20 tīrsvara kilogramu blokos, uz kuru attiecas produktu kods ex ex 0405 10 19 9700;”
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
1. panta 2. punktu piemēro licencēm, kas izsniegtas no šīs regulas spēkā stāšanās brīža.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 12. februārī

Labels: 3
17